paragraph_text: mini|280px|Mapa općine Pančevo Općina Pančevo je jedna od općina u Republici Srbiji. Nalazi se u AP Vojvodini i spada u Južnobanatski okrug. Po podacima iz 2004. općina zauzima površinu od 759 km² (od čega na poljoprivrednu površinu otpada 63.225 ha, a na šumsku 1.085 ha). Centar općine je grad Pančevo. Općina Pančevo se sastoji od 10 naselja. Po podacima iz 2002. godine u općini je živjelo 127.162 stanovnika, a prirodni priraštaj je iznosio -3 %. Po podacima iz 2004. broj zaposlenih u općini iznosi 35.533 ljudi. U općini se nalazi 19 osnovnih i 8 srednjih škola i nekoliko fakulteta.